《朔斋中书刘礼侍挽诗 其三》
宋代·林希逸

一识端平三十秋，北关重别见南州。紫薇阁下分房住，黄檗山前并辔游。

碧水诗来秋后得，吴门书去病中投。交情不薄相期远，底料催归记玉楼。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。